Na osnovu člana 23. Zakona o ministarstvima i drugim organima uprave Tuzlanskog kantona („Službene novine Tuzlasnkog kantona“, broj: 10/18 – prečišćeni tekst), a u vezi sa članom 7. stav (1) Odluke o utvrđivanju uslova, kriterija i postupka za dodjelu sportskih stipendija vrhunskim, kvalitetnim i perspektivnim sportistima za 2019. odinu, broj: 11/1-40-14623/19 od 15.07.2019. godine, Ministarstvo za kulturu, sport i mlade Tuzlanskog kantona, *raspisuje*

**JAVNI POZIV**

**za dodjelu sportskih stipendija vrhunskim, kvalitetnim i perspektivnim**

**sportistima za 2019. godinu**

**I**

**Predmet Javnog poziva**

Predmet Javnog poziva za dodjelu sportskih stipendija vrhunskim, kvalitetnim i perspektivnim sportistima za 2019. godinu (u daljem tekstu: Javni poziv) je prikupljanje prijava za odabir korisnika sredstava utvrđenih u Budžetu Tuzlanskog kantona za 2019. godinu na potrošačkoj jedinici 32010002 - „Tjelesna kultura i sport“, planirana na ekonomskom kodu 614200 - Tekući transferi pojedincima u iznosu od 81.000,00 (slovima: osamdesetjednahiljada i 00/100 KM).

**II**

**Pravo i uslovi za dodjelu stipendije**

(1) Pravo na dodjelu stipendije ima vrhunski, kvalitetni i perspektivni sportista (u daljem tekstu:podnosliac prijave) koji ispunjava sljedeće uslove:

a) da je državljanin Bosne i Hercegovine,

b) da ima mjesto prebivališta na području Tuzlanskog kantona,

c) da je aktivni član sportske organizacije i registrovan u skladu sa pravilima određene grane sporta (sportista – takmičar), te da je u takmičarskoj sezoni 2018/2019 u određenoj grani sporta ostvario zapažene sportske rezultate u kolektivnim sportovima odnosno da je u periodu od 01.01.2018. do 31.12.2018. godine ostvario zapažene sportske rezultate u pojedinačnim sportovima.

d) da je u školskoj 2018/19. godini bio učenik u nekoj od javnih školskih ustanova na području Tuzlanskog kantona koja se dijelom ili u cijelosti finansira iz Budžeta Tuzlanskog kantona (u daljem tekstu: javna školska ustanova), te da je u školskoj 2018/19. godini u određenoj grani sporta kao član školske sportske ekipe u kolektivnim sportovima, odnosno kao predstavnik škole u pojedinačnim sportovima na nekom od zvaničnih školskih sportskih takmičenja čije su završnice organizovane na nivou Tuzlanskog kantona osvojio prvo mjesto, odnosno ostvario zapažene sportske rezultate na zvaničnom školskom sportskom takmičenju čija je završnica organizovana na nivou Federacije Bosne i Hercegovine (u daljem tekstu: školsko takmičenje).

(2) Uslov iz stava (1) tačka c), i d) ovog člana primjenjuje se u zavisnosti od toga da li se radi o sportisti – takmičaru ili učeniku javne školske ustanove.

(3) Pravo na dodjelu stipendije nemaju lica koja u okviru sportske organizacije obnašaju funkciju trenera ili drugog stručnog lica.

**III**

**(Kriteriji za bodovanje)**

1. Kriteriji za bodovanje i rangiranje podnosioca prijave iz tačke II stav (1) tačka c) Javnog poziva su:
2. osvojene medalje, na olimpijskim ili paraolimpijskim igrama,
3. osvojene medalje sa zvaničnog svjetskog ili evropskog prvenstava u olimpijskim ili paraolipijskim sportovima, odnosno sportovima pridruženim Međunarodnom olimpijskom i paraolimpijskom komitetu čije su krovne asocijacije članice Međunarodne sportske federacije – SportAccord – GAISF,
4. učešće na olimpijskim ili paraolimpijskim igrama,
5. učešće na zvaničnim svjetskim ili evropskim prvenstvima u olimpijskim ili paraolipijskim sportovima, odnosno sportovima pridruženim Međunarodnom olimpijskom i paraolimpiskom komitetu čije su krovne asocijacije članice Međunarodne sportske federacije – SportAccord – GAISF,
6. osvojene medalje na zvaničnim mediteranskim igrama, odnosno osvojene medalje na zvaničnim balkanskim igrama,
7. ostvareni zapaženi sportski rezultati u kolektivnim sportovima na zvaničnim državnim takmičenjima (najviši rang), organizovanim od strane nacionalnih granskih sportskih saveza (prvenstvo ili KUP BiH) i članstvo u selekciji Bosne i Hercegovine u periodu ostvarenog rezultata
8. Kriteriji za bodovanje i rangiranje podnosioca prijave iz tačke II stav (1) tačka d) Javnog poziva su:
9. rezultati postignuti na školskim takmičenjima organiziranim na nivou Tuzlanskog kantona i Federacije Bosne i Hercegovine.

**IV**

**(Način isplate i visina stipendije)**

(1) Stipendija se isplaćuje vrhunskim, kvalitetnim i perspektivnim sportistima u jednokratnom iznosu, bez obaveze vraćanja.

(2) Visina stipendije za podnosioca prijave iz tačke II stav (1) tačka c) Javnog poziva se određuje na sljedeći način:

a) Podnosilac prijave koji na osnovu bodovanja dobije 100 bodova ostvaruje pravo na stipendiju do 400,00 KM mjesečno,

b) Podnosilac prijave koji na osnovu bodovanja dobije 80 bodova ostvaruje pravo na stipendiju do 350,00 KM mjesečno i

c) Podnosilac prijave koji na osnovu bodovanja dobije 60 bodova ostvaruje pravo na stipendiju do 300,00 KM mjesečno.

d) Podnosilac prijave koji na osnovu bodovanja dobije 40 bodova ostvaruje pravo na stipendiju do 250,00 KM mjesečno.

e) Podnosilac prijave koji na osnovu bodovanja dobije 30 bodova ostvaruje pravo na stipendiju do 200,00 KM mjesečno.

f) Podnosilac prijave koji na osnovu bodovanja dobije 25 bodova ostvaruje pravo na stipendiju do 150,00 KM mjesečno

(3) Visina stipendije za podnosioca prijave iz tačke II stav (1) tačka d) Javnog poziva određuje se na sljedeći način:

a) Za ostvareni broj od 10 bodova podnosilac priajve ostvaruje pravo na stipendiju u jednokratnom iznosu do 70,00 KM.

b) Za ostvareni broj od 20 bodova podnosilac priajve ostvaruje pravo na stipendiju u jednokratnom iznosu do 100,00 KM.

c) Za ostvareni broj od 30 bodova podnosilac prijave ostvaruje pravo na stipendiju u jednokratnom iznosu do 150,00 KM.

**VII**

**Opće odredbe**

**Objava Javnog poziva**

Javni poziv se objavljuje u dnevnim novinama „Oslobođenje", na zvaničnoj web stranici Vlade Tuzlanskog kantona: www.vladatk.gov.ba. zatim web stranici Ministarstva: www.mksmtk.gov.ba

**Način podnošenja prijave**

Podnosilac prijave za dodjelu stipendije iz tačke II stav (1) tačka c) Javnog poziva prilikom prijave na Javni poziv obavezno dostavlja:

1. PRIJAVNI OBRAZAC (popunjen) koji se može dobiti u Ministarstvu, putem web stranice Ministarstva: www.mksmtk.gov.ba i putem web stranice Vlade Kantona www.vladatk.gov.ba.
2. POTREBNU DOKUMENTACIJU
   1. Uvjerenje o državljanstvu ne starije od tri mjeseca(original ili ovjerena kopija).
   2. CIPS obrazac PBA3 ne stariji od 30 dana (original ili ovjerena kopija).
   3. potvrdu sportske organizacije ili granskog sportskog saveza koja sadrži podatke da je podnosilac prijave za dodjelu stipendije aktivni član sportske organizacije (sportista – takmičar) i da je registrovan u skladu sa pravilima određene grane sporta (potpisana od strane ovlaštenog lica i ovjerena pečatom sportske organizacije ili granskog sportskog saveza),
   4. potvrda nadležnog granskog sportskog saveza koja sadrži podatke kojim se dokazuje ispunjavanje kriterija propisanih tačkom III. Javnog poziva (potpisana od strane ovlaštenog lica i ovjerena pečatom granskog sportskog saveza).
3. Podnosilac prijave za dodijelu stipendija iz tačke II stav (1) tačka d) Javnog poziva prilikom prijave na Javni poziv obavezno dostavlja:
4. PRIJAVNI OBRAZAC (popunjen), koji se može dobiti u Ministarstvu, putem web stranice Ministarstva: www.mksmtk.gov.ba i putem web stranice Vlade Kantona www.vladatk.gov.ba.
5. POTREBNU DOKUMENTACIJU
   1. Uvjerenje o državljanstvu ne starije od tri mjeseca (original ili ovjerena kopija).
   2. CIPS obrazac PBA3 ne stariji od 30 dana (original ili ovjerena kopija).
   3. Potvrdu javne školske ustanove da je podnosilac prijave bio učenik javne školske ustanove u 2018/2019 godini te da je u navedenom periodu bio član školske sportske ekipe u kolektivnim sportovima ili predstavnik škole u pojedinačnim sportovima.
   4. Potvrda nadležnog sportskog saveza o ostvarenom sportskom rezultatu na školskim takmičenjima i nivoa takmičenja na kojem su isti ostvareni.

**Dostavljanje prijava**

Prijave na Javni poziv na propisanim obrascima sa kompletnom dokumentacijom, u zatvorenoj koverti, sa obaveznom naznakom: „**Javni poziv za dodjelu sportskih stipendija vrhunskim, kvalitetnim i perspektivnim sportistima za 2019. godinu**– NE OTVARAJ“, dostaviti lično na pisarnicu Ureda za zajedničke poslove kantonalnih organa **ili** preporučeno poštom na adresu:

**Tuzlanski kanton**

**Ministarstvo za kulturu, sport i mlade**

**Rudarska broj: 57, 75000 Tuzla**

**Rok za dostavljanje prijava**

Javni poziv ostaje otvoren 20 (dvadeset) dana od dana objavljivanja u dnevnom listu „Oslobođenje“.

Prijave koje nisu dostavljenje na priopisanim obrascima, neblagovremene i nepotpune prijave bit će odbačene i neće se uzeti dalje u razmatranje.

**Informacije podnosiocima prijava**

* Prispjela dokumentacija neće se vraćati.
* Podnosioc prijave je odgovoran za tačnost podataka u prijavi na propisanom obrascu. Ukoliko podnosioc prijave pogrešno popuni prijavu, smatrat će se formalno-pravno neispravnom.
* U slučaju nedostatka sredstava u Budžetu Tuzlanskog kantona obustavlja se realizacija dodjele sredstava u potpunosti ili djelimično, srazmjerno nedostajućim sredstvima.
* Sve dodatne informacije vezane za Javni poziv mogu se dobiti svakim radnim danom na brojeve telefona: 035/369-352, 035/369-409, 035/369-410.
* O rezultatima javnog poziva podnosioci prijava će biti obaviješteni putem web stranice Vlade Tuzlanskog kantona [www.vladatk.gov.ba](http://www.vladatk.gov.ba). i web stranice Ministarstva: www.mksmtk.gov.ba

MINISTARSTVO ZA KULTURU, SPORT I MLADE TK